heliodorus-scr-erot.aethiopica 7.20
καὶ πέμπτης που λοιπὸν καὶ ἕκτης ἡμέρας παρῳχηκυίας ἤδη , καὶ τὴν Χαρίκλειαν τῆς Ἀρσάκης ἅπαξ που καὶ δεύτερον προσκεκλημένης καὶ εἰς τὸ τῷ Θεαγένει κεχαρισμένον μετὰ τιμῆς καὶ φιλοφροσύνης ἑωρακυίας , ἀναγκάζεται καὶ λευκότερον διαλεχθῆναι τῷ Θεαγένει , καὶ τὸν ἔρωτα ἀπαρακαλύπτως ἐξηγόρευε , πολλὰ καὶ μυρία ἀγαθὰ συγκατατιθεμένῳ διεγγυωμένη , καὶ τίς ἡ ἀτολμία προστιθεῖσα , τί δὲ τὸ ἀναφρόδιτον ; νέος οὕτω καὶ καλὸς καὶ ἀκμαῖος γυναῖκα ὁμοίαν καὶ προστετηκυῖαν ἀπωθεῖται , καὶ οὐχ ἅρπαγμα οὐδὲ ἕρμαιον ποιεῖται τὸ πρᾶγμα , δέους μὲν οὐδενὸς ἐπόντος τῇ πράξει , μήτε τἀνδρὸς παρόντος , κἀμοῦ τῆς θρεψαμένης καὶ πάντα τἀπόρρητα διὰ χειρὸς ἐχούσης τὴν ὁμιλίαν διακονούσης , μήτε σοί τινος ἐπόντος κωλύματος , οὐ νύμφης , οὐ γαμετῆς παρούσης . καί τοι καὶ τούτων ὑπερεῖδον πολλοὶ πολλάκις , ὅσοι δὴ νοῦν ἔχοντες τοὺς μὲν οἰκείους ἔγνωσαν οὐδὲν ἐκ τούτου καταβλάψειν , αὑτοὺς δὲ ὠφελήσειν , κτήσεως χρημάτων προσγενομένης καὶ τῶν καθ̓ ἡδονὴν ἀπολαύσεων . τελευτῶσα δὲ καὶ ἀπειλήν τινα κατεμίγνυ τοῖς λεγομένοις , αἱ χρησταί , λέγουσα , καὶ φιλόνεοι γυναῖκες ἀμείλικτοι γίνονται καὶ βαρυμήνιδες ἀποτυγχάνουσαι , καὶ τοὺς ὑπερόπτας ὡς ὑβριστὰς εἰκότως ἀμύνονται . ταύτην δέ , ὅτι καὶ Περσὶς τὸ γένος , ἐννόει , καὶ ὡς βασίλειον αἷμα , τοῦτο δὴ τὸ τῆς σῆς προσρήσεως , καὶ ὡς πολλὴν ἐξουσίαν καὶ δύναμιν περιβέβληται , ὑφ̓ ἧς αὐτῇ καὶ τιμῆσαι τὸν εὔνουν καὶ κολάσαι τὸν ἐναντιούμενον ἐπ’ ἀδείας . σὺ δὲ καὶ ξένος καὶ ἔρημος , καὶ ὁ προσθησόμενος οὐδείς . φεῖσαι τὸ μέρος καὶ σαυτοῦ , φεῖσαι κἀκείνης . ἀξία δ̓ ἐστὶ παρὰ σοῦ φειδοῦς , εἰς τὰ δίκαια τῶν σῶν πόθων οὕτως ἐκμεμηνυῖα . εὐλαβήθητι καὶ μῆνιν ἐρωτικήν , φύλαξαι καὶ τὸ ἐκ τῆς ὑπεροψίας νεμεσητόν . πολλοὺς οἶδα μεταμεληθέντας . πεῖραν ἔχω σοῦ μᾶλλον τῶν Ἀφροδίτης . ἡ πολιὰ θρὶξ ἣν ὁρᾷς , αὕτη πολλοῖς τοιούτοις ἐνήθλησεν , ἀλλ̓ οὕτως ἄτεγκτον καὶ ἀνήμερον οὐκ ἔγνωκα . καὶ ἀποστρέψασα τὸν λόγον πρὸς τὴν Χαρίκλειαν ʽὑπ’ ἀνάγκης γὰρ κἀκείνης εἰς ἐπήκοον ἀπεθάρρησε τὰ τοιαῦτα διαλέγεσθαἰ , συμπαρακάλεσον , ἔφη , ὦ θύγατερ , καὶ σὺ τὸν οὐκ οἶδ̓ ὅν τινα προσείπω προσηκόντως ἀδελφόν σου τοῦτον . συνοίσει καὶ σοὶ τὸ πρᾶγμα : οὐκ ἔλαττον ἀγαπηθήσῃ , πλέον τιμηθήσῃ , πλουτήσεις εἰς κόρον , γάμου σοι προνοήσει λαμπροῦ . ζηλωτὰ δὲ ταῦτα καὶ εὖ πράττουσι , μή τοί γε δὴ ξένοις καὶ ἐν ἐνδείᾳ τὸ παρὸν ἐξεταζομένοις .
Lemmas: καί πέμπτος που λοιπός καί ἕκτος ἡμέρα παρῳχηκίσκω ἤδη , καί ὁ Χαρίκλεια ὁ Ἀρσάκης ἅπαξ που καί δεύτερος προσκαλέω καί εἰς ὁ ὁ Θεαγένης χαρίζω μετά τιμή καί φιλοφροσύνη ὁράω , ἀναγκάζω καί λευκός διαλέγω ὁ Θεαγένης , καί ὁ ἔρως ἀπαρακάλυπτος ἐξαγορεύω , πολύς καί μυρίος ἀγαθός συγκατατίθημι διεγγυάω , καί τίς ὁ ἀτολμία προστίθημι , τίς δέ ὁ ἀναφρόδιτος ; νέος οὕτως καί καλός καί ἀκμαῖος γυνή ὅμοιος καί προστήκομαι ἀπωθέω , καί οὐ ἅρπαγμα οὐδέ ἑρμαῖος ποιέω ὁ πρᾶγμα , δέος μέν οὐδείς ἔπειμι ὁ πρᾶξις , μήτε ἀνήρ πάρειμι , ἐγώ ὁ τρέφω καί πᾶς ἀπόρρητος διά χείρ ἔχω ὁ ὁμιλία διακονέω , μήτε σύ τις ἔπειμι κώλυμα , οὐ νύμφη , οὐ γαμετή πάρειμι . καί τοι καί οὗτος ὑπεροράω πολύς πολλάκις , ὅσος δή νόος ἔχω ὁ μέν οἰκεῖος γιγνώσκω οὐδείς ἐκ οὗτος καταβλάπτω , ἑαυτοῦ δέ ὠφελέω , κτῆσις χρῆμα προσγίγνομαι καί ὁ κατά ἡδονή ἀπόλαυσις . τελευτάω δέ καί ἀπειλή τις καταμείγνυμι ὁ λέγω , ὁ χρηστός , λέγω , καί φιλόνεος γυνή ἀμείλικτος γίγνομαι καί βαρύμηνις ἀποτυγχάνω , καί ὁ ὑπερόπτης ὡς ὑβριστής ἔοικα ἀμύνω . οὗτος δέ , ὅτι καί Περσίς ὁ γένος , ἐννοέω , καί ὡς βασίλειος αἷμα , οὗτος δή ὁ ὁ σός πρόσρησις , καί ὡς πολύς ἐξουσία καί δύναμις περιβάλλω , ὑπό ὅς αὐτός καί τιμάω ὁ εὔνους καί κολάζω ὁ ἐναντιόομαι ἐπί ἄδεια . σύ δέ καί ξένος καί ἐρῆμος , καί ὁ προστίθημι οὐδείς . φείδομαι ὁ μέρος καί σεαυτοῦ , φείδομαι κά̓κες . ἄξιος δέ εἰμί παρά σύ φειδώ , εἰς ὁ δίκαιος ὁ σός πόθος οὕτως ἐκμαίνω . εὐλαβέομαι καί μῆνις ἐρωτικός , φυλάσσω καί ὁ ἐκ ὁ ὑπεροψία νεμεσητός . πολύς οἶδα μεταμελέομαι . πεῖρα ἔχω σύ μάλα ὁ Ἀφροδίτη . ὁ πολιός θρίξ ὅς ὁράω , οὗτος πολύς τοιοῦτος ἐναθλέω , ἀλλά οὕτως ἄτεγκτος καί ἀνήμερος οὐ γιγνώσκω . καί ἀποστρέφω ὁ λόγος πρός ὁ Χαρίκλεια ὑπεῖπον ἀνάγκη γάρ κά̓κες εἰς ἐπήκοος ἀποθαρρέω ὁ τοιοῦτος διαλέγω , συμπαρακαλέω , φημί , ὦ θυγάτηρ , καί σύ ὁ οὐ οἶδα ὅς τις προσλέγω προσηκόντως ἀδελφός σύ οὗτος . συμφέρω καί σύ ὁ πρᾶγμα : οὐ ἐλαχύς ἀγαπάω , πολύς τιμάω , πλουτέω εἰς κόρος , γάμος σύ προνοέω λαμπρός . ζηλωτός δέ οὗτος καί εὖ πράσσω , μή τοι γε δή ξένος καί ἐν ἔνδεια ὁ πάρειμι ἐξετάζω .